**Τμήμα: Ιστορίας και Αρχαιολογίας**

|  |  |  |  |
| --- | --- | --- | --- |
| Αύξων Αριθμός Θέσης: | **1/4** | **ΠΛΗΡΗΣ (ΤΟΥΛΑΧΙΣΤΟΝ 6 ΔΙΔΑΚΤΙΚΕΣ ΩΡΕΣ ΑΝΑ ΕΒΔΟΜΑΔΑ) ‘Η ΜΕΡΙΚΗ ΑΠΑΣΧΟΛΗΣΗ** | **ΠΛΗΡΗΣ** |
| Γνωστικό Αντικείμενο Θέσης: | **Αρχαία Ιστορία** |
|  |  |
| **ΜΑΘΗΜΑ 1** |
| Αύξων Αριθμός Μαθήματος: | 1 |
| Κωδικός Μαθήματος:  | ΙΑΕ 154 |
| Τίτλος Μαθήματος:  | Οι Έλληνες υπό ρωμαϊκή κυριαρχία (1ος αι. π.Χ. -3ος αι. μ.Χ.) |
| Είδος Μαθήματος: | Επιλογής |
| Ακαδημαϊκό Εξάμηνο στο οποίο θα προσφερθεί το μάθημα κατά το Ακ. Έτος 2024-2025: | 5ο, & 7ο | Εξάμηνο κατά το οποίο θα προσφερθεί το μάθημα: | ΧΕΙΜΕΡΙΝΟ |
| ECTS Μαθήματος: | 5 |
| Ώρες διδασκαλίας Μαθήματος (Θεωρία): | 3 | Ώρες διδασκαλίας Μαθήματος (Εργαστήριο): | - |
| Σύντομη Περιγραφή Μαθήματος: | Το μάθημα εξετάζει τη θέση των Ελλήνων στο πλαίσιο της Ρωμαϊκής Αυτοκρατορίας, από την επικράτηση του Αυγούστου έως και την εποχή του Διοκλητιανού. Παρουσιάζονται οι επαρχίες και τα κοινά, αναλύονται οι θεσμοί των ελληνικών πόλεων (κυρίως της Ν. Ελλάδας και της Μ. Ασίας) κατά την περίοδο αυτή, και η σχέση τους με τη ρωμαϊκή διοίκηση και τον αυτοκράτορα. Επίσης, εξετάζονται οι κοινωνικές, οικονομικές, θρησκευτικές και ευρύτερες πολιτισμικές εξελίξεις.  |

|  |  |
| --- | --- |
|  |  |
| **ΜΑΘΗΜΑ 2** |
| Αύξων Αριθμός Μαθήματος: | 2 |
| Κωδικός Μαθήματος:  | ΙΑΕ 121 |
| Τίτλος Μαθήματος:  | Η Ύστερη Αρχαιότητα: 2ος-4ος αι. μ.Χ.: πολιτικοί θεσμοί, κοινωνία, οικονομία, θρησκεία και πολιτισμός |
| Είδος Μαθήματος: | Επιλογής |
| Ακαδημαϊκό Εξάμηνο στο οποίο θα προσφερθεί το μάθημα κατά το Ακ. Έτος 2024-2025: | 5ο, & 7ο | Εξάμηνο κατά το οποίο θα προσφερθεί το μάθημα: | ΧΕΙΜΕΡΙΝΟ |
| ECTS Μαθήματος: | 5 |
| Ώρες διδασκαλίας Μαθήματος (Θεωρία): | 3 | Ώρες διδασκαλίας Μαθήματος (Εργαστήριο): |  |
| Σύντομη Περιγραφή Μαθήματος: | Το μάθημα εξετάζει τους ευρύτερους μετασχηματισμούς στη Ρωμαϊκή Αυτοκρατορία και την Ανατολική Μεσόγειο, από την εποχή του Μάρκου Αυρηλίου ως την εποχή του Θεοδοσίου Α΄. Παρουσιάζονται η πολιτική γεωγραφία και η δημογραφική σύνθεση, οι διοικητικοί θεσμοί των επαρχιών και των πόλεων, και ο ρόλος του αυτοκράτορα. Επίσης, εξετάζονται οι κοινωνικές, οικονομικές, θρησκευτικές και ευρύτερες πολιτισμικές εξελίξεις |

**Τμήμα: Ιστορίας και Αρχαιολογίας**

|  |  |  |  |
| --- | --- | --- | --- |
| Αύξων Αριθμός Θέσης: | **2/4** | **ΠΛΗΡΗΣ (ΤΟΥΛΑΧΙΣΤΟΝ 6 ΔΙΔΑΚΤΙΚΕΣ ΩΡΕΣ ΑΝΑ ΕΒΔΟΜΑΔΑ) ‘Η ΜΕΡΙΚΗ ΑΠΑΣΧΟΛΗΣΗ** | **ΠΛΗΡΗΣ** |
| Γνωστικό Αντικείμενο Θέσης: | **Βυζαντινή Ιστορία** |
|  |  |
| **ΜΑΘΗΜΑ 1** |
| Αύξων Αριθμός Μαθήματος: | 1 |
| Κωδικός Μαθήματος:  | ΙΒΥ 113 |
| Τίτλος Μαθήματος:  | Η Ελληνόφωνη κοινότητα της Βυζαντινής Ρώμης μεταξύ παπικής πνευματικής καθοδήγησης και αυτοκρατορικής πολιτικής επιβολής (6ος-8ος αι.) |
| Είδος Μαθήματος: | Επιλογής |
| Ακαδημαϊκό Εξάμηνο στο οποίο θα προσφερθεί το μάθημα κατά το Ακ. Έτος 2024-2025: | 5ο, & 7ο | Εξάμηνο κατά το οποίο θα προσφερθεί το μάθημα: | ΧΕΙΜΕΡΙΝΟ |
| ECTS Μαθήματος: | 5 |
| Ώρες διδασκαλίας Μαθήματος (Θεωρία): | 3 | Ώρες διδασκαλίας Μαθήματος (Εργαστήριο): | - |
| Σύντομη Περιγραφή Μαθήματος: | Αντικείμενο του μαθήματος είναι η μελέτη της ελληνόφωνης κοινότητας της Ρώμης κατά την περίοδο που η Αιώνια Πόλη αποτελούσε τμήμα της Βυζαντινής αυτοκρατορίας. Η Ιουστινιάνειος κατάκτηση της Ιταλίας (535-554) έφερε την Ρώμη κάτω από τον έλεγχο της Κωνσταντινούπολης, όπου και παρέμεινε για περίπου δύο αιώνες (μέσα ογδόου αιώνα). Στην διάρκεια αυτής της περιόδου η Ρώμη απέκτησε μία σημαντική ελληνόφωνη κοινότητα που διαδραμάτισε καθοριστικό ρόλο στην πολιτική και εκκλησιαστική σκηνή τόσο της πόλης όσο και ολόκληρης της αυτοκρατορίας. Το Λατερανό συχνά διοικείτο από ελληνόφωνους πάπες, ελληνόφωνοι μοναχοί και κληρικοί εκπροσωπούσαν την εκκλησία της Ρώμης σε Οικουμενικές Συνόδους, ενώ ελληνόφωνοι αξιωματούχοι ήταν φορείς κοσμικής εξουσίας σε τοπικό επίπεδο. Στην διάρκεια αυτών των αιώνων μία σειρά πολιτικών και θεολογικών διενέξεων έφθειρε τις σχέσεις μεταξύ της Παλαιάς και της Νέας πρωτεύουσας της αυτοκρατορίας με αποτέλεσμα την σταδιακή απομάκρυνση της Παλαιάς Ρώμης από την αυτοκρατορία (δεύτερο μισό του ογδόου αιώνα). Αυτή η διαδικασία συνοδεύτηκε από μία σταδιακή αύξηση της παπικής εξουσίας, σε βάρος της αυτοκρατορικής αρχής, η οποία κορυφώθηκε με την ανάδειξη του πάπα ως του de facto κυβερνήτη της κεντρικής Ιταλίας. Το μάθημα θα εστιάσει στον ρόλο που διαδραμάτισαν σε αυτές τις διενέξεις οι ελληνόφωνες κοινότητες της Ρώμης και θα αξιολογήσει την συμβολή τους στον θεσμό της παποσύνης και τα ιστορικά γεγονότα του έκτου, εβδόμου και ογδόου αιώνα. Στο μάθημα θα δοθούν σε όσους ενδιαφέρονται σεμιναριακές εργασίες. |

|  |  |
| --- | --- |
|  |  |
| **ΜΑΘΗΜΑ 2** |
| Αύξων Αριθμός Μαθήματος: | 2 |
| Κωδικός Μαθήματος:  | ΙΒΥ 208 |
| Τίτλος Μαθήματος:  | Πρώιμη βυζαντινή περίοδος: ιστορία, κοινωνία, εσωτερική και εξωτερική πολιτική.  |
| Είδος Μαθήματος: | Επιλογής |
| Ακαδημαϊκό Εξάμηνο στο οποίο θα προσφερθεί το μάθημα κατά το Ακ. Έτος 2024-2025: | 5ο, & 7ο | Εξάμηνο κατά το οποίο θα προσφερθεί το μάθημα: | ΧΕΙΜΕΡΙΝΟ |
| ECTS Μαθήματος: | 5 |
| Ώρες διδασκαλίας Μαθήματος (Θεωρία): | 3 | Ώρες διδασκαλίας Μαθήματος (Εργαστήριο): |  |
| Σύντομη Περιγραφή Μαθήματος: | Αρχικά πρέπει να γίνει μια κριτική παρουσίαση των πηγών της συγκεκριμένης ιστορικής περιόδου. Στο πλαίσιο του μαθήματος απαιτείται ανάλυση των κυριότερων πολιτικών εξελίξεων και κοινωνικών μεταβολών που σημειώθηκαν στον ελληνορωμαϊκό κόσμο από τον 3ο έως τον 7ο αι. μ.Χ. και οδήγησαν προοδευτικά στη μετάβαση από τους ύστερους αρχαίους στους μεσαιωνικούς χρόνους και από το Ρωμαϊκό στο Βυζαντινό κράτος. Παρουσίαση των σπουδαιότερων γεγονότων που σημειώνονται στο εσωτερικό της αυτοκρατορίας αλλά και στις παρυφές της και στις σχέσεις της με τους γειτονικούς της λαούς και κράτη από την εποχή της μονοκρατορίας του Κωνσταντίνου Α´ μέχρι την άνοδο του Ηρακλείου στον θρόνο. Παρουσίαση και ερμηνεία των βασικών στοιχείων της πολιτικής θεωρίας αλλά και της διοικητικής και στρατιωτικής οργάνωσης του κράτους αυτής της περιόδου. Επισήμανση των λόγων της πτώσης της Ρωμαϊκής Δύσης κατά τον 5ο αι. αλλά και της πτώσης της ελληνιστικής και ελληνορωμαϊκής Ανατολής τον 7ο αι. Κατανόηση των σπουδαιότερων μεταβολών σε όλες τις πτυχές του κοινωνικού βίου με έμφαση στην περιγραφή της αργής και σταδιακής αλλά τελικά απόλυτης επιβολής του Χριστιανισμού έναντι της παλαιάς θρησκείας, των ενδοχριστιανικών δογματικών διαμαχών, του προοδευτικού εξελληνισμού του ανατολικού Ρωμαϊκού κράτους, αλλά και της παρακμής των αστικών του κέντρων και της κάμψης των οικονομικών δραστηριοτήτων στον παλαιό ρωμαϊκό κόσμο. |

**Τμήμα: Ιστορίας και Αρχαιολογίας**

|  |  |  |  |
| --- | --- | --- | --- |
| Αύξων Αριθμός Θέσης: | **3/4** | **ΠΛΗΡΗΣ (ΤΟΥΛΑΧΙΣΤΟΝ 6 ΔΙΔΑΚΤΙΚΕΣ ΩΡΕΣ ΑΝΑ ΕΒΔΟΜΑΔΑ) ‘Η ΜΕΡΙΚΗ ΑΠΑΣΧΟΛΗΣΗ** | **ΠΛΗΡΗΣ** |
| Γνωστικό Αντικείμενο Θέσης: | **Προϊστορική Αρχαιολογία** |
|  |  |
| **ΜΑΘΗΜΑ 1** |
| Αύξων Αριθμός Μαθήματος: | 1 |
| Κωδικός Μαθήματος:  | ΑΠΡ 512 |
| Τίτλος Μαθήματος:  | Παλαιολιθικός και Μεσολιθικός πολιτισμός. |
| Είδος Μαθήματος: | Επιλογής |
| Ακαδημαϊκό Εξάμηνο στο οποίο θα προσφερθεί το μάθημα κατά το Ακ. Έτος 2024-2025: | 5ο, & 7ο | Εξάμηνο κατά το οποίο θα προσφερθεί το μάθημα: | ΧΕΙΜΕΡΙΝΟ |
| ECTS Μαθήματος: | 5 |
| Ώρες διδασκαλίας Μαθήματος (Θεωρία): | 3 | Ώρες διδασκαλίας Μαθήματος (Εργαστήριο): | - |
| Σύντομη Περιγραφή Μαθήματος: | Το μάθημα εξετάζει τις κοινωνίες που αναπτύχθηκαν κατά την μακρά Παλαιολιθική και Μεσολιθική περίοδο στην Ευρώπη και τη Μεσόγειο, με κύρια έμφαση σε εκείνες της Ελλάδας. Ο φοιτητής θα γνωρίσει τις ερευνητικές μεθόδους που ακολουθεί η Παλαιολιθική Αρχαιολογία στο πεδίο, θα διδαχθεί την τοπογραφία-κατοίκηση του Ελλαδικού και Αιγαιακού χώρου και μέσα από τα ευρήματα ανασκαφών και ερευνών σε υπαίθριες θέσεις, σπήλαια και βραχοσκεπές θα παρακολουθήσει την εξέλιξη του ανθρώπου και τη συγκρότηση του τρόπου ζωής του. |

|  |  |
| --- | --- |
|  |  |
| **ΜΑΘΗΜΑ 2** |
| Αύξων Αριθμός Μαθήματος: | 1 |
| Κωδικός Μαθήματος:  | ΑΠΡ 508 |
| Τίτλος Μαθήματος:  | Η Νεολιθική των Βαλκανίων |
| Είδος Μαθήματος: | Επιλογής |
| Ακαδημαϊκό Εξάμηνο στο οποίο θα προσφερθεί το μάθημα κατά το Ακ. Έτος 2024-2025: | 5ο, & 7ο | 5ο, & 7ο | 5ο, & 7ο |
| ECTS Μαθήματος: | 5 |
| Ώρες διδασκαλίας Μαθήματος (Θεωρία): | 3 | 3 | 3 |
| Σύντομη Περιγραφή Μαθήματος: | Το μάθημα εξετάζει με ευσύνοπτο τρόπο τη Νεολιθική περίοδο στα Βαλκάνια από την Αρχαιότερη μέχρι και τη Τελική Νεολιθική. Ο φοιτητής θα διδαχθεί τη γεωγραφική σημασία του βαλκανικού χώρου για την εξάπλωση του «Νεολιθικού πακέτου» (εξημερωμένα φυτά και ζώα, μόνιμοι οικισμοί, άρδευση), θα γνωρίσει τις κυριότερες θέσεις και «πολιτισμούς» (Vinča, Anza, Karanovo), θα εντρυφήσει σε ζητήματα τοπογραφίας, οικιστικής, τέχνης, τεχνολογίας, οικονομίας και διαχείρισης φυσικών πόρων, και θα εξετάσει τις οικονομικές, περιβαλλοντικές, και πολιτισμικές παραμέτρους οι οποίες διαμόρφωσαν μερικές από τις πτυχές των πολιτισμών του Αιγαιακού και του Ευρωπαϊκού χώρου. |

**Τμήμα: Ιστορίας και Αρχαιολογίας**

|  |  |  |  |
| --- | --- | --- | --- |
| Αύξων Αριθμός Θέσης: | **4/4** | **ΠΛΗΡΗΣ (ΤΟΥΛΑΧΙΣΤΟΝ 6 ΔΙΔΑΚΤΙΚΕΣ ΩΡΕΣ ΑΝΑ ΕΒΔΟΜΑΔΑ) ‘Η ΜΕΡΙΚΗ ΑΠΑΣΧΟΛΗΣΗ** | **ΠΛΗΡΗΣ** |
| Γνωστικό Αντικείμενο Θέσης: | **Ιστορία της Τέχνης** |
|  |  |
| **ΜΑΘΗΜΑ 1** |
| Αύξων Αριθμός Μαθήματος: | 1 |
| Κωδικός Μαθήματος:  | ΙΝΤ 850 |
| Τίτλος Μαθήματος:  | Η γέννηση της φωτογραφίας και ο κόσμος της τέχνης στην αυγή του Μοντερνισμού: επιδράσεις, συμπορεύσεις και ανταλλαγές |
| Είδος Μαθήματος: | Επιλογής |
| Ακαδημαϊκό Εξάμηνο στο οποίο θα προσφερθεί το μάθημα κατά το Ακ. Έτος 2024-2025: | 5ο, & 7ο | Εξάμηνο κατά το οποίο θα προσφερθεί το μάθημα: | ΧΕΙΜΕΡΙΝΟ |
| ECTS Μαθήματος: | 5 |
| Ώρες διδασκαλίας Μαθήματος (Θεωρία): | 3 | Ώρες διδασκαλίας Μαθήματος (Εργαστήριο): | - |
| Σύντομη Περιγραφή Μαθήματος: | Το μάθημα εξετάζει την ιστορική εξέλιξη του φωτογραφικού μέσου από τα πρώτα βήματα της εφεύρεσής του ως τα τέλη του 20ου αιώνα. Θα εξεταστεί το ιστορικό και κοινωνικό πλαίσιο μέσα στο οποίο εφευρέθηκε η φωτογραφία τις πρώτες δεκαετίες του 19ου αιώνα, οι αλλαγές που επέφερε στην αντίληψη για την απεικόνιση του ορατού κόσμου, η συμπόρευσή της με τα εκάστοτε σύγχρονα εικαστικά κινήματα του 19ου και του 20 αιώνα, οι τεχνολογικές εξελίξεις στο φωτογραφικό μέσο που σχετίζονται άμεσα με τις πολιτικές και κοινωνικές αλλαγές, ο ρόλος της φωτογραφίας στην αποτύπωση των αρχαιολογικών δεδομένων, η αποδοχή ή όχι της φωτογραφίας ως καλλιτεχνικής έκφρασης, φωτογράφοι και εκθέσεις φωτογραφίας που σηματοδότησαν αλλαγές στον τρόπο υποδοχής του μέσου, η φωτογραφία ως μέσο προπαγάνδας, η σημασία της εκλαΐκευσης του μέσου και οι αλλαγές που επέφερε η ψηφιακή επανάσταση. Σε κάθε ιστορική περίοδο θα εξετάζεται παράλληλα ο θεωρητικός και κριτικός λόγος που αναπτύχθηκε, ενώ θα συζητηθεί διεξοδικά η διαδεδομένη, ακόμα και σήμερα, αντίληψη για τον φωτογραφικό «αντικειμενικό» ρεαλισμό. |

|  |  |
| --- | --- |
|  |  |
| **ΜΑΘΗΜΑ 2** |
| Αύξων Αριθμός Μαθήματος: | 2 |
| Κωδικός Μαθήματος:  | ΙΝΤ 851 |
| Τίτλος Μαθήματος:  | Φωτογραφία και Εθνική Προβολή: Η συμβολή των φωτογραφικών εικόνων στην κατασκευή του Ελληνικού εθνικού αφηγήματος από τα μέσα του 19ου αιώνα μέχρι το 1967. |
| Είδος Μαθήματος: | Επιλογής |
| Ακαδημαϊκό Εξάμηνο στο οποίο θα προσφερθεί το μάθημα κατά το Ακ. Έτος 2024-2025: | 5ο, & 7ο | Εξάμηνο κατά το οποίο θα προσφερθεί το μάθημα: | ΧΕΙΜΕΡΙΝΟ |
| ECTS Μαθήματος: | 5 |
| Ώρες διδασκαλίας Μαθήματος (Θεωρία): | 3 | Ώρες διδασκαλίας Μαθήματος (Εργαστήριο): |  |
| Σύντομη Περιγραφή Μαθήματος: | Με φόντο την είσοδο και τα εκατό πρώτα χρόνια εξέλιξης της φωτογραφίας στην ελληνική πολιτισμική σκηνή, το μάθημα εστιάζει και πραγματεύεται την επίδραση των φωτογραφικών εικόνων στην ιστορική διαδικασία ομογενοποίηση και χωρική συγκρότηση του ελληνικού κράτους και, πιο συγκεκριμένα, στη διαμόρφωση εννοιών όπως: εθνική ταυτότητα, συλλογική μνήμη, εθνική κληρονομιά αλλά και στην εμπέδωση της έννοιας της πατρίδας ως πολιτισμικής όσο και γεωγραφικής οντότητας. Παράλληλα, η ενότητα εξετάζει το πλαίσιο πρόσληψης των μηχανικά παραγόμενων εικόνων, αφενός από τη σκοπιά της τεχνολογικής προόδου και αφετέρου από τη σκοπιά της καλλιτεχνικής και πολιτισμικής εγχώριας παραγωγής και στάθμης. Μέσω της εξέτασης ειδικών θεματικών πεδίων όπως: το φωτογραφικό γεωφυσικό τοπίο, η αποτύπωση μνημείων και η αρχαιολογική φωτογραφία, η ηθογραφία και συνολικότερα η επιτελεστική προβολή της ιστορίας, αλλά και συγκεκριμένα παραδείγματα φωτογράφων. Θα διερευνηθεί η διάχυση συγκεκριμένων πολικο-αισθητικών τάσεων στην ελληνική πολιτισμική πραγματικότητα και η συμβολή και δυναμική τους στην εικαστική αλλά και ιδεολογική διαμόρφωση της εικόνας της σύγχρονης Ελλάδας. |